โรงเรียนสวนกุหลาบวิทยาลัย นนทบุรี
รายนามอาจารย์ใหญ่และผู้อำนวยการโรงเรียนสวนกุหลาบวิทยาลัย นนทบุรี

| ลำดับ | รายนาม | วาระการดำรงตำแหน่ง | รายละเอียด |
| --- | --- | --- | --- |
| 1 | นายกมล ธิโสภา | พ.ศ. 2521 - พ.ศ. 2522 | ทั้งสองท่านเป็นผู้อำนวยการโรงเรียนสวนกุหลาบวิทยาลัยในขณะนั้น ซึ่งกระทรวงศึกษาธิการแต่งตั้งให้รักษาการในตำแหน่งอาจารย์ใหญ่ของโรงเรียนอีกตำแหน่งหนึ่ง |
| 2 | นายประยูร ธีระพงษ์ | พ.ศ. 2522 - พ.ศ. 2522 | ทั้งสองท่านเป็นผู้อำนวยการโรงเรียนสวนกุหลาบวิทยาลัยในขณะนั้น ซึ่งกระทรวงศึกษาธิการแต่งตั้งให้รักษาการในตำแหน่งอาจารย์ใหญ่ของโรงเรียนอีกตำแหน่งหนึ่ง |
| 3 | นางอัมพา แสนทวีสุข | พ.ศ. 2522 - พ.ศ. 2531 | นางอัมพาดำรงตำแหน่งอาจารย์ใหญ่ และเป็นผู้อำนวยการโรงเรียนท่านแรก ดำรงตำแหน่งอยู่ถึง 9 ปี ซึ่งยาวนานที่สุดนับแต่ก่อตั้งโรงเรียน และเฝ้าฯ รับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสทรงเปิดอาคาร สธ ๑ และ สธ ๒ เมื่อวันที่ 13 สิงหาคม พ.ศ. 2525 ท่านถึงแก่กรรมขณะดำรงตำแหน่ง ต่อมา โรงเรียนจึงได้ตั้งชื่ออาคารกิจกรรมลูกเสือ-เนตรนารีเพื่อเป็นอนุสรณ์ว่า “อาคารทศวรรษ อัมพา แสนทวีสุข” |
| 4 | นางสมหมาย วัฒนะคีรี | พ.ศ. 2532 - พ.ศ. 2535 | นางสมหมายดำรงตำแหน่งผู้อำนวยการโรงเรียน ในปีที่ได้รับรางวัลสถานศึกษาพระราชทานสมัยแรก เมื่อปีการศึกษา 2532 และเฝ้าฯ รับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสทรงเปิดอาคาร สธ ๓ เมื่อวันที่ 9 กันยายน พ.ศ. 2535 นางสมหมาย พ้นจากตำแหน่ง เนื่องจากได้รับการแต่งตั้งให้เป็นผู้อำนวยการโรงเรียนสวนกุหลาบวิทยาลัย |
| 5 | นางสาวผ่องศรี บัวประชุม | พ.ศ. 2535 - พ.ศ. 2537 | นางสาวผ่องศรีดำรงตำแหน่งผู้อำนวยการโรงเรียนเป็นระยะเวลาสั้น ๆ เพียงสองปีเท่านั้น |
| 6 | นางดุษฎี พงศ์ศาสตร์ | พ.ศ. 2537 - พ.ศ. 2540 | นางดุษฎีดำรงตำแหน่งผู้อำนวยการโรงเรียน ในปีที่ห้องสมุดของโรงเรียนได้รับเลือกให้เป็น “ห้องสมุดเฉลิมพระเกียรติกาญจนาภิเษก” เมื่อปีการศึกษา 2539 และเป็นผู้ริเริ่มการจัดสร้างพระพุทธรูปปาง 25 พุทธศตวรรษ ท่านเป็นภริยาของนายบรรจง พงศ์ศาสตร์ อดีตอธิบดีกรมสามัญศึกษา นางดุษฎีพ้นจากตำแหน่งเนื่องจากเกษียณอายุราชการ |
| 7 | นางกรองทอง ด้วงสงค์ | พ.ศ. 2540 - พ.ศ. 2542 | นางกรองทองดำรงตำแหน่งผู้อำนวยการโรงเรียนเป็นระยะเวลาสั้น ๆ เพียงสองปีเท่านั้นก็พ้นจากตำแหน่ง เนื่องจากได้รับการแต่งตั้งให้เป็นผู้อำนวยการโรงเรียนสายน้ำผึ้ง |
| 8 | นายสุโข วุฑฒิโชติ | พ.ศ. 2542 - พ.ศ. 2545 | นายสุโขถือเป็นผู้อำนวยการโรงเรียนที่เป็นสุภาพบุรุษท่านแรก ท่านจบการศึกษาชั้นมัธยมศึกษา และเคยเป็นอาจารย์ที่โรงเรียนสวนกุหลาบวิทยาลัย ก่อนจะได้รับการแต่งตั้งให้เป็นผู้อำนวยการโรงเรียนนวมินทราชินูทิศ สวนกุหลาบวิทยาลัย สมุทรปราการเป็นท่านแรก จากนั้นจึงมาดำรงตำแหน่งผู้อำนวยการโรงเรียน ท่านเป็นผู้พัฒนา และนำพาโรงเรียนเข้าสู่ความเป็นยุคใหม่อย่างแท้จริง ด้วยโครงการต่าง ๆ  มากมาย ทั้งทางวัตถุ และทางจิตใจ เช่น พระบรมราชานุสาวรีย์ รัชกาลที่ 5 ซุ้มทางเข้าหน้าโรงเรียน, สถานเชิญธง, หอพระหน้าโรงเรียน, ห้องจาริกานุสรณ์, อาคารฝ่ายปกครองและประชาสัมพันธ์หลังใหม่, ห้องวิทยาศาสตร์โอลิมปิก, สนามวอลเลย์บอลชายหาด “สนามถึงฝั่ง” ศาลากลางน้ำในสวนเสริมปัญญา, ปรับปรุงภูมิทัศน์ในส่วนต่าง ๆ ของโรงเรียน เป็นต้น จนกระทั่งโรงเรียนได้รับรางวัลสถานศึกษาพระราชทานเป็นสมัยที่สอง ในปีการศึกษา 2544 นายสุโขพ้นจากตำแหน่ง เนื่องจากเกษียณอายุราชการ นอกจากนี้ ยังเคยดำรงตำแหน่ง สมาชิกวุฒิสภา จังหวัดสมุทรปราการ ระหว่างปี พ.ศ. 2551-2557 |
| 9 | นายอุทัย รัตนพงศ์ | พ.ศ. 2545 - พ.ศ. 2547 | นายอุทัย ดำรงตำแหน่งผู้อำนวยการโรงเรียนในระยะเวลาสั้น ๆ เพียงสองปีเท่านั้น แต่ก็ได้สานต่อนโยบายต่าง ๆ เมื่อครั้งที่ นายสุโข ยังดำรงตำแหน่งผู้อำนวยการจนสำเร็จลุล่วงทั้งหมด ก่อนจะพ้นจากตำแหน่ง เนื่องจากเกษียณอายุราชการ |
| 10 | ดร.สุทธิศักดิ์ เฟื่องเกษม | พ.ศ. 2547 - พ.ศ. 2552 | นายสุทธิศักดิ์ ดำรงตำแหน่งผู้อำนวยการโรงเรียน และเป็นผู้อำนวยการสถานศึกษา หลังการเปลี่ยนแปลงระบบการบริหารสถานศึกษา ตามนโยบายของกระทรวงศึกษาธิการ เป็นเวลาประมาณ 6 ปี ก่อนจะย้ายไปเป็นผู้อำนวยการสถานศึกษา ที่โรงเรียนเทพศิรินทร์ กรุงเทพมหานคร |
| 11 | ดร.ปรเมษฐ์ โมลี | พ.ศ. 2553 - พ.ศ. 2555 | นายปรเมษฐ์ เข้ารับตำแหน่งผู้อำนวยการสถานศึกษาฯ ตั้งแต่วันที่ 13 มกราคม พ.ศ. 2553 ก่อนจะย้ายไปเป็นผู้อำนวยการสถานศึกษา ที่โรงเรียนเทพศิรินทร์ กรุงเทพมหานคร |
| 12 | ดร.สุนีย์ สอนตระกูล | พ.ศ. 2556 - พ.ศ. 2557 | นางสุนีย์ดำรงตำแหน่งผู้อำนวยการโรงเรียนเป็นระยะเวลาสั้น ๆ ก่อนจะพ้นจากตำแหน่ง เนื่องจากเกษียณอายุราชการ |
| 13 | ดร.วิทยา ศรีชมภู | พ.ศ. 2557 - พ.ศ. 2559 | นายวิทยา เข้ารับตำแหน่งผู้อำนวยการสถานศึกษาฯ ตั้งแต่วันที่ 14 พฤศจิกายน พ.ศ. 2557 นายวิทยา พ้นจากตำแหน่ง เนื่องจากได้รับการแต่งตั้งให้เป็นผู้อำนวยการโรงเรียนสวนกุหลาบวิทยาลัย |
| 14 | ดร.โพยม จันทร์น้อย | พ.ศ. 2559 - พ.ศ. 2561 | นายโพยม เข้ารับตำแหน่งผู้อำนวยการสถานศึกษาฯ ตั้งแต่วันที่ 21 พฤศจิกายน พ.ศ. 2559 จนถึงปัจจุบัน พ.ศ. 2561 เนื่องจากเกษียณอายุราชการ |
| 15 | ดร. สุรวุฒิ  ยัญญลักษณ์ | พ.ศ. 2561 - พ.ศ. 2563 | นายสุรวุฒิ ยัญญลักษณ์ เข้ารับตำแหน่งผู้อำนวยการสถานศึกษา ตั้งแต่วันที่ 8 พฤศจิกายน 2561 จนถึงวันที่ 30 กันยายน 2563 เนื่องจากเกษียณอายุราชการ |
| 16 | นายไพฑูรย์ จารุสาร | พ.ศ. 2563 - พ.ศ. 2566 | นายไพฑูรย์ จารุสาร เข้ารับตำแหน่งผู้อำนวยการสถานศึกษา ตั้งแต่วันที่ 12 พฤศจิกายน 2563 จนถึงวันที่ 30 กันยายน 2566 เนื่องจากเกษียณอายุราชการ |
| 17 | ดร.จรุญ จารุสาร | พ.ศ. 2566 - ปัจจุบัน | ดร.จรุญ จารุสาร เข้ารับตำแหน่งผู้อำนวยการสถานศึกษา ตั้งแต่วันที่ 4 ตุลาคม 2566 จนถึงปัจจุบัน |